Englegården: For vi ææælsker jo cirkus.
For vi ææælsker jo cirkus.
Så oprandt dagen, hvor vi kunne komme ind i de hellige haller. Sidst blev vores forestilling aflyst på grund af storm. Vi fik hurtigt en ny dato. I dag lykkedes det. Summarum med Olga og hendes mor.
Hold da nu lige op for et godt cirkus. Alle de figurer som børnene kender fra fjernsynet, en masse sjov og gode sange. Og så skal det ikke være nogen hemmelighed, at jeg jo elsker, når man formår, at lave en forestilling foregå på flere niveauer på samme tid, sådan at alle får noget for pengene. Her var der masser af finurligheder som de voksne kunne grine af, et par politiske indspark og fiffige ordvalg, som kun de voksne forstår, men serveret i en sammenhæng, så børnene også får noget. Sådan laver man underholdning for hele familien når det er bedst. Det cirkus kan bestemt være sig selv mere end bekendt. Top underholdning for alle uden den tåbelige og misforståede falden på halen komik som taler ned eller lefler. Jeg er fan. Og så må man endelig ikke glemme det gode formål. Muskelsvind er en sag, som altid er værd at støtte.
Etiketter: Summarum. Cirkus.